Årets Matgledebedrift 2013: Fra venstre, Andy Friedrichs (Kleivstua Hotell), Peter Olaussen (Treats AS) og Per Harald Storlid (Albatross Rieber & Søn). Foto: Brita Unnerud, TINE Partner
Konkurransen Årets Matgledebedrift arrangeres av TINE Partner i samarbeid med Norges Kokkemesteres Landsforening (NKL), og premierer Norges mest kreative storhusholdningsbedrifter. I år har over 50 bedrifter fra hele landet knivet om den gjeve bransjeprisen, som ble delt ut under en gallamiddag på Hotel Continental i Oslo torsdag 24. oktober.
Viktige vinnerkriterier i Årets Matgledebedrift er at bedriftene arbeider aktivt med nytenkning og innovasjon for å skape matglede for gjester og ansatte. Fagjuryen bestod av representanter fra NKL, de lokale Kokkemesterlaugene og TINE Partner. Juryformann var Norges Bocuse d'Or deltaker og regjerende europamester i kokkekunst, Ørjan Johannessen.
Årets Matgledebedrift 2013 ble kåret i høytidelige omgivelser på Hotel Continental i går. Herborg Kråkevik stod for underholdningen, og stemningen var stor da Ørjan Johannessen delte ut hedersprisen til stormende jubel.
− Dette er veldig kul! Vi har selvsagt hatt topplasseringen som mål gjennom hele konkurransen, og vi har lagt ned veldig mye arbeid i å skape matglede og kreativitet. Men at vi skulle gå avgårde å vinne er jo helt utrolig kul, sier kjøkkensjef og gründer for Treats, Johan Erkkilä, gledesstrålende.
Alle vinnerne ble tildelt flotte statuetter som bevis på seieren. I tillegg får vinnerne av første, andre og tredjeplass en matfaglig reise til europamesterskapet i kokkekunst, Bocuse d'Or Europe, i Stockholm.
Her får de muligheten til å følge Ørjan Johannessens innsats i konkurransen fra orkesterplass.
Vedlagte bilder kan benyttes fritt mot kreditering av TINE Partner/Brita Unnerud.
Brita Unnerud, senior prosjektleder i TINE Partner, tel 905 62 044, e-post: brita.unnerud@tine.no
Johan Erkkilä, Gründer og kjøkkensjef ved Treats, tel 905 11 008, e-post johan@treats.no
Andy Friedrichs, Kleivstua Hotell, tel 991 61 497 eller e-post restaurant@kleivstua.no
Per Harald Storlid, kantineleder Albatross Rieber & Søn, tel 920 19 473, e-post toro@albatross-as.no
Årets Matgledebedrift arrangeres av TINE Partner i samarbeid med Norges Kokkemesteres Landsforening (NKL). Vinneren av Årets Matgledebedrift kåres ut fra evnen til å skape kreativitet med TINEs produkter ut fra målsettingen om gode og sunne matopplevelser gjennom hele døgnet.
Vinnerne utpekes av en fagjury bestående av representanter fra de lokale Kokkemesterlaugene, matfaglig ansvarlig i TINE Partner, Pål Jetmundsen, og europamester i kokkekunst og Norges Bocuse d'Or-deltaker, Ørjan Johannessen.